เจ้าหนี้ยื่นฟ้องล้มละลาย TFI ปมเบี้ยวค่าวัตถุดิบคู่ค้า 84 ลบ. จับตานัดพิจารณา 30 ก.ย.62
เจ้าหนี้ยื่นฟ้องล้มละลาย TFI ปมเบี้ยวค่าวัตถุดิบคู่ค้า 84 ลบ. จับตานัดพิจารณา 30 ก.ย.62
เจ้าหนี้ยื่นฟ้องล้มละลาย TFI ปมเบี้ยวค่าวัตถุดิบคู่ค้า 84 ลบ. จับตานัดพิจารณา 30 ก.ย.62
2 ส.ค. 2562

บริษัท ไทยฟิล์มอินดัสตรี่ จำกัด (มหาชน) หรือ TFI เปิดเผยว่า ตามที่บริษัทได้มีการสั่งซื้อวัตถุดิบเม็ดพลาสติกจากผู้จำหน่ายต่างประเทศรายหนึ่ง ซึ่งต่อมาได้มีข้อพิพาทเกี่ยวกับการชำระค่าวัตถุดิบเป็นจำนวนเงินประมาณ 84 ล้านบาท ซึ่งบริษัทได้มีการเจรจามาเป็นลำดับ แต่ปรากฏว่า เมื่อวันเสาร์ที่ 27 ก.ค.ที่ผ่านมา ศาลล้มละลายกลางได้ปิดหมายเรียกคดีล้มละลาย
ทั้งนี้ ศาลได้รับคำร้อง โดยมีคดีหมายเลขดำที่ ล.2817/2562 เป็นหมายถึงบริษัท อันเนื่องมาจากข้อพิพาทข้างต้น โดยศาลนัดพิจารณาในวันที่ 30 ก.ย.62
อย่างไรก็ตาม บริษัทขอเรียนว่า บริษัทไม่ได้มีหนี้สินล้นพ้นตัว บริษัทยังมีทรัพย์สินเป็นจำนวน 1.69 พันล้านบาท มีหนี้สิน 1.42 พันล้านบาท ซึ่งยอดหนี้สินนี้ได้รวมยอดค้างชำระคดีข้างต้นแล้ว ดังนี้บริษัทมีทรัพย์สินมากกว่าหนี้สิน ขณะที่ปัจจุบันบริษัทยังสามารถประกอบธุรกิจไดอย่างปกติ โดยต่อจากนี้บริษัทจะร่วมหารือกับทนายความเพื่อดำเนินการทางกฎหมาย และหากมีความคืบหน้าประการใดบริษัทจะแจ้งให้ทราบต่อไป